આ સૌપ્રથમ લાગણી છે જે આજે મને ચોતરફથી ઘેરી વળે છે. ચાર મહીનાના અક્ષમ્ય વિલંબ પછી આજે જ્યારે માઈક્રોફિક્શન સ્પર્ધાના પરિણામ જાહેર કરી રહ્યો છું ત્યારે ખૂબ અસંતોષ છે, અસંતોષ મારી પોતાની પ્રત્યે જ છે, અને એ છે અનેક વાચકો અને સ્પર્ધકોને તેમની કૃતિઓ માણતા અને એ કૃતિઓની મૂલવણી જાણતા મહીનાઓ સુધી રોકી રાખવાનો. આ માટેના બહાનાઓની મારી વાત અલગથી…. રીડગુજરાતી વાર્તા સ્પર્ધાના પરિણામ પણ ટૂંક સમયમાં જાહેર કરી શકીએ એવો પ્રયત્ન છે, આજે અહીં અક્ષરનાદ માઈક્રોફિક્શન વાર્તાસ્પર્ધા ૨૦૧૪ના પરિણામો અને વિજેતાઓની વાત….